Page:King Alfred's West-Saxon Version of Gregory's Pastoral Care (2).djvu/381

372 no, ðeah he dó God behindan hiene, ðeah þe him God gefe ðæt ðæt ðær mon hereð. Eac hie sculon gehieran hwæt to ðæm lareowum gecweden is ðurh Salomon, hit is gecweden: Drinc ðæt wæter of ðinum agnum mere, & ðætte of ðinum agnum pytte aflowe, & læt ðine willas irnan wide, & todæl hie, læd hie giond ðin land, & gegierwe ðæt hie irnen bi herestrætum, & hafa hie ðeah ðe anum, ðylæs elðiodige hie ne dælen wið ðe. Ðonne drincð se lareow ðæt wæter of his agnum mere, ðonne he gehwierfeð ærest to his agnum ingeðonce to hladanne ðæt wæter, ðæt is to wyrceanne ðæt [ðæt] he lærð. Ðonne he drincð of ðæm wielme his agnes pyttes, ðonne he bið self geðwæned & wel gedrenced mid his agnum wordum. Swiðe wel wæs ðios spræc mid ðy geieced þe Salomon cwæð: Læt forð ðine wyllas, & todæl ðin wætru æfter herestrætum. Ðæt is ðætte se lareow sceal ærest self drincan of ðæm wille his agenre lare, & siððan geotan mid his lare ðæt ilce wæter on his hieremonna mod. Ðæt is ðonne ðæt mon his wætru utlæte, ðæt se lareow mid ðy cræfte his lareowdomes utane on oðre menn geote, oððæt hie innan gelærede weorðen. Ðæt is ðætte mon his wætru todæle æfter kyninga herestrætum, ðæt mon ða godcundan spræce ðære mengio ðæs folces todæle gemetlice ælcum be his andefene. Ac forðonþe oft sio wilnung ðæs idlan gilpes gegripð ðæt mod ðæs lareowes, ðonne he ongiet ðæt ða Godes word monegum men liciað þe ðurh his muð bioð gesprecen, forðæm wæs gecweden ðæt ðæt we ær sædon ðurh Salomon ðone snottran, he cwæð: Ðeah ðu ðin wætru todæle, hafa hie ðeah ðe self, & ne sele elðiodegum hiora nowuht. He mænde þa awierdan gastas. Bi ðæm spræc Dauid swiðe him what men praise. They shall also hear what is said to teachers through Solomon; it is said: "Drink the water from thine own cistern, and that which flows from thine own well, and let thy springs flow widely, and divide them, lead them over thy lands, and make them flow along the highroads, and yet keep them to thyself, lest strangers share them with thee." The teacher drinks the water from his own cistern, when he turns first to his own mind to draw the water, that is, to do what he teaches. He drinks from the flow of his own well, when he is himself softened and well watered with his own words. To these words were very well added what Solomon said: "Send forth thy streams, and disperse thy waters along the highroads." That is, that the teacher is first to drink of the spring of his own doctrine,